《黄鹤引 咏半茧园双鹤》
清代·陈维崧

榴红乍吐，下有胎仙暗来去。翛然映水梳翎，琴心对舞。

珠衣雪举，凝想水天深处。蓬山洞府，曾记得清凉无暑。

一自谪尘凡，几遍伤羁旅。幸逢水冽泉香，此身有主。

莺啼燕乳，啄破绮窗花午。人间愁苦，轻别了、吹笙俦侣。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。